اولا وقبل ماندخل فى موضوعنا احب اعيد على كل المدونين والمدونات اصحابى الاعزاء
كل سنة عيد وانتم بالف خيروسعادة يارب وبدعى ربنا انه يتقبل مننا كلنا سائر اعمالنا فى الشهر الكريم
وبعتذر كعادتى المزمنة عن اى تقصير بس يوم رمضان كان يدوبك ينى
ووحشتونى جدا
******************
ندخل بقى فى موضوعنا
لما حد يتصل بحد 8 او 9 مرات ومايردش..تفتكروا ايه الاحتمالات القائمة؟
يااما الحد ده نايم_____المفروض مانصحهوش
يا اما مشغول_____المفروض مانخوتوش
ياما مش عاوز يرد____يبقى مش هيرد
يبقى ليه الزن؟؟لما هى الاجابة واحدة من التلاته يبقى ليه نتصل ورا بعض ورا بعض عشرومية مرة...ليه الزن ده
المشكلة انهاكتير بتيجىمنناس قريبين للواحد وبتنتهى بمشكلة لانها فى الغالب بتتفسر علىانها تناكة او تنفيض..او اى حاجة مش كويسة!!
احقاقا للحق الحركة دى بتتعمل من الستات والبنات كتيييييييير ..بس ده مايمنعش ان الرجالة استاذه برده فى الزن
كتير من المشاكل اللى بسمعها بتبقى بسبب ده
مع انى شيفاها بسيطة..لما مايردش على التليفون بعد مرتين بسيطة..هيشوف اتصالك واكيد هيتصل..
لو ماكلمكيش عاتبيه..ولو برده
ماكلمكيش مش الحل انك تكونى زنانة وتطلعى فرستك على زراير الموبايل!!
وانت يا اخى..طالما مش عاوزة ترد عليك دلوقتى سيبها ماتطبقش على نفسها!!
دى الحكاية وصلت للكماين.!! اه والله تكلمه من موبايلها ولو ماردش تكلمه من الكشك او من نمرة قريبتها او صحبتها!!..لدرجة ان فيه ناس بقت بتخاف ترد علىالتليفون اصلا
وفى ناس بتسجل كل ارقام القرايب والاصحاب علشان لو جربت اى موبايل يبقى واخد احتياطاته!!
ومش بس بالتليفونات ..ده حتى لو عاوزة حاجة هومش عاوزها خروجة بقى ولامناقشة ولا اى حاجة تلاقى الودان اتمسكت والزن اشتغل وعيش حياتك..
قبل العيد كنا فى مشوار انا وواحد صاحبتى لمصلحة الضرايب واتفقنا مع صحبتناالتالته تستنانا لما نخلص..دخلنا المكان وعملت الموبايل سايلنت..
بكلم الموظف طلب منى اوراق..بلمهاله من الشنطة لقيت الموبايل عمال ينور..وكان فيه اتنين ميسد من صحبتنا
بعد ربع ساعه على ما خلصنا بجيب الموبايل لقيت عليه 94 ميسد من نفس صحبتنا
وانا بشوفهم رنت تانى فتحت وبنرفزة ..ايه يابنتى في ايه؟!!
وبكل براءة..خلصتم ولا لسه؟!!!!!!!
ياسلااااااااام..طب والمصحف مانا راده